கலைத்திட்டப் பொருத்தப்பாடு இன்மையும் இங்கு பிரச்சினையாக நோக்கப்பட வேண்டும் கலைத்திட்டம் மாணவர்களின் நாளாந்த வாழ்வு, பிரச்சினை என்பவற்றுடன் தொடர்புற்றதாக காணப்படவில்லை. இங்கு கல்வியானது வெறும் தத்துவமாக காணப்படுதோடு மாணவர்களின் புத்தாக்கம், இணைப்பாடவிதானச்செயற்பாடு ஏனையசெயற்பாடு போன்றவற்றில் கவனம் செலுத்துவது மந்த நிலையாகவே காணப்பட்டு வருகின்றது. மேலும் மாணவர்களின் அறிவு பெருக்கத்திற்கு ஊக்குவிப்பு அளிக்ப்படாமல் மனனம்செய்து பரீட்சையில் தேர்ச்சி பெற ஊக்கமளிக்கப் படுகின்றது. இவற்றில் மிகப் பழமையான விடயங்களே ஒப்பீட்டு ரீதியில் கற்ப்பிக்கப்பட்டு வருவதோடு புதிய விடயங்கள் உள்வாங்கல் என்பது மிக குறைந்த அளவிலேயே காணப்படுகின்றது. உதாரணமாக இடைநிலைக்கல்வியில் புவியியல், வரலாறு, தமிழ், சமயம், சுகாதாரம் போன்ற பாடங்கள் காணப்படுகின்றன. இவை அறிவு விருத்திக்கு உகந்ததோடு அதிக தத்துவமாகக் காணப்படுவதனால் மனனம் செய்கின்றனர். அவை வாழ்விற்கு பயனளிப்பதாக செயல் வடிவில் இல்லை.